Source: http://www.bihon.ro/m-am-temut-tare-de-acest-meci/1006910
Timestamp: 2017-12-16 22:15:24+00:00

Document:
M-am temut tare de acest meci - BIHON
M-am temut tare de acest meci
4. noiembrie 2011 12:02
Milos Pesic (la minge) a făcut un meci bun, marcând 17 puncte pentru CSM Oradea
Baschetbaliştii de la CSM Oradea au câştigat cu 77-68 partida cu CS Otopeni.
CSM Oradea şi-a trecut în cont cea de-a cincea victorie din actualul sezon, după succesul scontat în faţa celor de la CS Otopeni. Chiar dacă gazdele porneau ca favorite, ele au avut parte de un meci destul de dificil, aşa cum anticipa de altfel antrenorul Cristian Achim. Victoria orădenilor nu poate fi contestată, ei având în permanenţă avantaj pe tabela de marcaj, cu excepţia primelor minute.
După un debut în care oaspeţii s-au aflat în avantaj, gazdele au realizat un parţial 10-1 şi au trecut la conducere, adjudecându-şi primul sfert cu scorul de 18-12. Următoarele două sferturi au fost echilibrate. Orădenii nu s-au putut desprinde, dar şi-au păstrat avantajul de pe tabelă. În sfertul patru, oaspeţii au continuat să ameninţe fragilul avantaj al gazdelor, apropiindu-se la un singur punct, scor 52-51 (’32).
Echipa noastră a gestionat însă foarte bine acest moment dificil, înscriind apoi nouă puncte consecutive, scor 61-51 (’35). Lupusavei şi Navickas marchează reuşesc apoi două aruncări de la distanţă şi CSM se desprinde decisiv, scor 67-53 (’37), iar meciul este jucat. În ultimele minute, ilfovenii au mai redus din diferenţă, scor final 77-68.
„M-am temut foarte tare de acest meci şi iată că am avut dreptate. Nu am făcut cel mai bun joc astăzi, dar este bine că am învins. O echipă bună câştigă şi atunci când prinde o zi mai slabă. Mă bucur foarte mult pentru această victorie, care este la fel de preţioasă ca şi cele cu Asesoft Ploieşti, Târgu Mureş sau Sibiu”, a afirmat după meci antrenorul CSM Oradea, Cristian Achim.
Arena „Antonio Alexe”. Spectatori: circa 1.400
CSM Oradea – CS Otopeni 77-68 (18-12, 17-17, 17-17, 25-22)
CSM Oradea: Lupusavei 3 (1×3), Maric 5, Paşca, Pesic 17 (1), Topcov 21, Navickas 18 (3), Lázár 4, Markovic 9. Nu au jucat Pascu, Ştefan, Hora şi Laviniu Andrei. Antrenor: Cristian Achim
CS Otopeni: Medvedj 9, Popovic 14 (1), Santana 2, D. Popescu 3 (1), R. Popa 1, Jocovic 6, Scott 21, Ţibârnă 12. Nu au jucat Stanciu şi Cioacătă. Antrenor: Eugen Ilie
Arbitri: Doru Vinaşi – Bukuresti László, Adrian Habor. Comisar FR Baschet: Radu Bucerzan
Descalificări pentru 5 faulturi: Maric ’39, Topcov ’40 / D. Popescu ’34
Taguri: baschet, cs otopeni, csm oradea

References: CSM 
 CSM 

CSM 
 CSM 
 CSM 

CSM 

CSM 
 csm